TTCL ยังเป็นขาลงจากธุรกิจ EPC แนะขายราคาเต็มมูลค่า
TTCL ยังเป็นขาลงจากธุรกิจ EPC โบรกฯแนะขายราคาเต็มมูลค่า
25 พ.ค. 2560

บล.ดีบีเอสฯ ระบุในบทวิเคราะห์วันนี้(25พ.ค.) ว่า บริษัท ทีทีซีแอล จำกัด (มหาชน) หรือ TTCL หลังประกาศผลการดำเนินงานไตรมาส1/60 น่าผิดหวัง เนื่องจากมีความล่าช้าในโครงการ rock salt processing มูลค่า 7.3 พันล้านบาท ในประเทศลาว นอกจากนี้ยังมีผลขาดทุนจากโครงการ Ahlone ซึ่งเป็นโรงไฟฟ้าที่ประเทศเมียนมาร์ เพราะมีการซ่อมแซม และต้นทุนทดแทน (replacement cost) ที่สูง
แนวโน้มธุรกิจยังเป็นขาลง จากธุรกิจ EPC เพราะการลงทุนในอุตสาหกรรมน้ำมันและแก๊ซ ยังมีความระมัดระวังมาก ดังนั้นโอกาสที่จะได้ลงนามในงานใหม่ๆปีนี้จะได้ยากและน้อย อีกทั้งการลงนามในสัญญาซื้อขายไฟฟ้า (PPA) จำนวน 1,280 เมกกะวัตต์ ที่เมียนมาร์ ก็มีแนวโน้มจะล่าช้าไปถึง ธ.ค.ปี 60
ปรับลดคำแนะนำเป็นเชิงลบคือ Fully Valued จากเดิม ถือ ราคาพื้นฐานใหม่ลดลงเป็น 14.90 บาท ซึ่งประเมินด้วยวิธี SOP ราคาปิดมีส่วนลด (downside) ได้อีก 11%